BE nis vlerësimin e legjislaturës maqedonase
Komisioneri për Zgjerim Johannes Hahn vizitoi Shkupin për ta filluar procesin e vlerësimit të legjislacionit maqedonas
Komisioneri për Zgjerim Johannes Hahn vizitoi të martën Shkupin për të filluar procesin e vlerësimit të legjislaturës maqedonase, para fillimit zyrtar të bisedimeve në qershorin e 2019-ës të këtij vendi me BE-në. Zoti Hahn mori pjesë në mbledhjen e qeverisë ku e ka paraqitur planin për rrjedhën e këtij vlerësimi. Ai theksoi se vendimi i Këshillit Evropian për datën e negociatave për Maqedoninë është miratuar nga krerët e shteveve anëtare të BE-së, ndërsa tha se ftesa për në NATO është një kthesë e rëndësishme për këtë vend në rrugën euroatlantike, për çka tha se përfitojnë qytetarët në aspektin e sigurisë dhe të mirëqenies. , tha komisioneri evropian. Ai lavdëroi autoritetet qeveritare për angazhimet në këtë drejtim që çoi në realizimin e asaj për çka shumë kush mendonte se është e paparamendueshme, siç u shpreh. Zoti Hahn e cilësoi marrëveshjen me Greqinë si një hap të madh përpara për çka tha se vendi ka mbështetjen e tij të vazhdueshme për hapat tjerë që pasojnë. Marrëveshja i kontribuon paqes dhe stabilitetit, theksoi zyrtari i lartë evropian. , tha komisioneri, ndërsa inkurajoi qytetarët që të ushtrojnë të drejtat e tyre demokratike për të marrë pjesë në referendum. Ai u bëri thirrje sidomos të rinjëve që ta shfrytëzojnë mundësinë për ta shprehur të drejtën e tyre në referendum. Vendimet duhen të jenë të efektshme për të rinjtë, theksoi zoti Hahn. ”, tha komisioneri. Ai tha më tej se reformat që kanë të bëjnë me BE-në kanë shënuar përparim me arritjen e Marrëveshjes së Përzhinës; Ai theksoi se duhet një bashkim i përgjithshëm dhe konsensus i vërtetë evropian rreth synimeve strategjike që janë integrimet euro-atlantike të Maqedonisë, së cilës ai megjithatë nuk ia zë emrin. Ai u bëri thirrje të gjitha palëve që të angazhohen në mënyrë konstruktive veçanërisht në aspektin e sundimit të ligjit, në reformën e shërbimeve inteligjente dhe administratës publike. Këto do të jenë fushat të cilat do të mbikqyren në veçanti. Ndërkohë, Qeveria e emëron Bujar Osmanin, zv.kryeministër për çështje evropiane, si negociator kryesor politik dhe shef të delegacionit për bisedime me BE-në, ndërsa si zëvendës të tij dhe shef të pjesës teknike të negociatave e emëron Bojan Mariçiçin, aktualisht këshilltar i kryeministrit. , tha kryeministri maqedonas Zoran Zaev. , u shpreh Zaev pas përplasjeve verbale dje me ambasadën ruse, e cila mohonte përfshirjen e agjentëve ose biznesmenëve rusë në nxitjen e rrymave radikale në Maqedoni kundrejt pagave për të krijuar parregullsi gjatë protestave kundër anëtarësimit të Maqedonisë në NATO. Komisioneri Hahn u takua edhe me Talat Xhaferin, kryetar i parlamentit dhe me shefin e opozitës maqedonase, Hristijan Mickoski, ndërkohë që mori pjesë edhe në punimet e Komisionit parlamentar për Çështje Evropiane.